Кажы-Сай кербен сарайы
Кажы-Сай кербен сарайы – 9-12-кылымдарга таандык археологиялык эстелик. Ысык-Көлдүн түштүк тарабындагы Кажы-Сай суусунун оң жээгинде жайгашкан. Жалпы түзүлүшү чарчы, аянты 60x60 м. Сакталып калган дубалынын бийиктиги 3 м, бурчтарында жана борборунда мунаралары болгон. Кажы-Сай кербен сарайынын чыгыш тарабынан 40-60 м өлчөмүндөгү тик бурчтуу курулуш улай салынган. Ал жапыз дубал менен курчалып, мал камоо үчүн пайдаланылган. Дубалы чийки кыштан курулган. Кербен сарайдын 100дөн ашуун бөлмөсү болуп, казуу убагында чопо идиштер, жаргылчактар, бүлөөлөр, тамак-аш калдыктары табылган. Эстеликти 1977-79-ж. археолог Д. Ф. Винник изилдеген. 
Кыргызстан 
Тарых

Колдонулган адабияттар
 “Кыргызстан” улуттук энциклопедиясы: 3-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2011. 784 бет, илл. ISBN 978 9967-14-074 -5